8. ΑΝΑΓΚ. ΝΟΜΟΣ υπ’ αριθ. 961 της 14/19 Φεβρ. 1946 Περί καταργήσεως του Α.Ν. 313/1945 «περί αναστολής και λειτουργίας της Σιβιτανιδείου Σχολής και προσωρινής διοικήσεως αυτής». ΄Αρθρ.1.-Καταργείται ο Α.Ν. 313 του 1945 ούτινος αι διατάξεις ως και αι διατάξεις του δια τούτου καταργηθέντος Α.Ν. 250/1945 θεωρούνται ως μηδέποτε ισχύσασαι και εφαρμοσθείσαι. ΄Αρθρ.2.-1.Του Διοικητικού Συμβουλίου της Δημοσίας Σιβιτανιδείου Σχολής Τεχνών και Επαγγελμάτων μετέχει εφεξής ως τακτικόν μέλος και εις εκπρόσωπος του Υφυπουργείου Ανοικοδομήσεως υποδεικνυόμενος μεθ’ ενός αναπληρωματικού υπό του Υφυπουργείου τούτου. 2.Συνιστάταται παρά τη Σιβιτανιδείω Δημοσία Σχολή Τεχνών και Επαγγελμάτων πενταμελής ειδική Επιτροπή υπό τον τίτλον «Ανωτέρα Εκπαιδευτική Επιτροπή» συγκροτουμένη εκ πέντε τακτικών μελών του Διοικητικού Συμβουλίου της Σχολής ταύτης ως εξής:1)εξ ενός των εν τη αυτή εκπροσώπων του Υπουργείου Εθνικής Οικονομίας, 2)εκ του εκπροσώπου του Υφυπουργείου Ανοικοδομήσεως, 3)εκ του εκπροσώπου του Εθνικού Μετσοβίου Πολυτεχνείου, 4)εκ του εκπροσώπου του Γενικού Επιτελείου του Στρατού, 5)εξ ενός των εν αυτώ εκπροσώπων του Συνδέσμου των Ελλήνων βιομηχάνων και βιοτεχνών και 6)εκ του εκπροσώπου του Υπουργείου Εργασίας. 3.Η εκλογή των κατά την προηγουμένην παράγραφον του παρόντος άρθρου αιρετών μελών ενεργείται υπό του Διοικητικού Συμβουλίου ταυτοχρόνως και καθ’ όμοιον τρόπον προς την εκλογήν των μελών της εκτελεστικής Επιτροπής της Σχολής. 4.Προορισμός της Ανωτέρας Εκπαιδευτικής Επιτροπής είναι να αποφασίζη αύτη γενικώς μεν επί παντός ζητήματος αφορώντος εις την εκπαιδευτικήν οργάνωσιν, τας εκπαιδευτικάς κατευθύνσεις και την εν γένει εκπαιδευτικήν δράσιν της Σχολής προς εκπλήρωσιν του εκπαιδευτικού της σκοπού, ειδικώτερον δε περί του τρόπου καθ’ ον η Σχολή θα συντονίζη την δράσιν της ταύτην και θα συμβάλη εις την προσπάθειαν της ανοικοδομήσεως της Χώρας και την προπαρασκευήν του ειδικευμένου τεχνικού προσωπικού των ενόπλων δυνάμεων αυτής. 5.Δι’ ειδικού Οργανισμού συντασσομένου υπό του Διοικητικού Συμβουλίου και κηρυσσομένου δι’ αποφάσεως του Υπουργείου Εθνικής Οικονομίας καθορίζονται τα καθ’ έκαστον αντικείμενα των κατά τας διατάξεις της προηγουμένης παραγράφου του παρόντος άρθρου αρμοδιοτήτων της Ανωτέρας Εκπαιδευτική Επιτροπής ως και πάσαι αι λεπτομέρειαι της οργανώσεως και εσωτερικής λειτουργίας αυτής. 6.Η παρ. 10 του άρθρ. 41 του Οργανισμού της Σιβιτανιδείου Σχολής Τεχνών και Επαγγελμάτων καταργείται. ΄Αρθρ.3.-1.Το Διοικητικόν Συμβούλιον της Σιβιτανιδείου Δημοσίας Σχολής Τεχνών και Επαγγελμάτων καταρτίζει τον Γενικόν Οργανισμόν της Σχολής ταύτης δυνάμενον να καταργήση, τροποποιήση και συμπληρώση τον ισχύοντα νυν τοιούτον οργανισμόν αυτής. 2.Ο οργανισμός ούτος κυρούται δια Δ/τος εκδιδομένου προτάσει του Υπουργού της Εθνικής Οικονομίας. ΄Αρθρ.4.-1.Πάσα διάταξις αντικειμένη εις τας διατάξεις του παρόντος νόμου καταργείται. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 